ജോലി നിഷേധത്തിനെതിരേ എ.ഐ.ടി.യു.സി ധര്ണ കണ്ണൂര്:കേരള വനം വന്യജീവി വകുപ്പിനു കീഴില് നിരവധി വര്ഷങ്ങളായി ജോലി ചെയ്തു വരുന്ന വാച്ചര്മാര്ക്ക് അകാരണമായി ജോലി നിഷേധിച്ച നടപടിക്കെതിരെ കേരളാ സ്റ്റേറ്റ് ഫോറസ്റ്റ് വര്ക്കേര്സ് യൂനിയന് എ.ഐ.ടി.യു.സി സമരം നടത്തി. എല്.ഡി.എഫ് സര്ക്കാരിന്റെ പ്രഖ്യാപിത നയങ്ങള്ക്ക് വിരുദ്ധമായാണ് ജില്ലയിലെ ഉദ്യോഗസ്ഥര് പ്രവര്ത്തിക്കുന്നതെന്ന് നേതാക്കള് വ്യക്തമാക്കി. കണ്ണൂര് ഡി. എഫ്.ഒ ഓഫീസിന് മുന്നില് നടന്ന ധര്ണ്ണ എ.ഐ.ടി.യു.സി ജില്ലാ ജനറല് സെക്രട്ടറി സി.പി സന്തോഷ് കുമാര് ഉദ്ഘാടനം ചെയ്തു. യൂനിയന് പ്രസിഡന്റ് കെ.ടി ജോസ് അധ്യക്ഷത വഹിച്ചു. സെക്രട്ടറി യു. സഹദേവന് സ്വാഗതം പറഞ്ഞു. തോമസ്സ് മണ്ണൂര് പ്രസംഗിച്ചു. ടി. വിജേഷ്, കെ.സി ബിനോയ് നേതൃത്വം നല്കി.